title: KOMISIJOS ĮGYVENDINIMO REGLAMENTAS (ES) …/... kuriuo dėl inventorinio aprašo, daromo siekiant nustatyti prieinamumo kliūtis, teikti informaciją naudotojams ir stebėti bei vertinti prieinamumo pažangą, iš dalies keičiamas Komisijos reglamentas (ES) Nr. 1300/2014

text:
KOMISIJOS ĮGYVENDINIMO REGLAMENTAS (ES) …/...

               2019 05 16

               kuriuo dėl inventorinio aprašo, daromo siekiant nustatyti prieinamumo kliūtis, teikti informaciją naudotojams ir stebėti bei vertinti prieinamumo pažangą, iš dalies keičiamas Komisijos reglamentas (ES) Nr. 1300/2014

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/797 dėl geležinkelių sistemos sąveikos Europos Sąjungoje
                  1
               , ypač į jos 5 straipsnio 11 dalį,

               kadangi:

               (1)pagal Komisijos reglamento (ES) Nr. 1300/2014
                  2
                7 straipsnį to reglamento priedo 7 skyrius turi būti iš dalies keičiamas, kad būtų nustatytos inventorinio aprašo savybės, įskaitant turinį, duomenų formatą, funkcinę ir techninę struktūrą, veikseną bei duomenų įvedimo bei peržiūros taisykles, taip pat savarankiško vertinimo ir už duomenų teikimą atsakingų subjektų skyrimo taisyklės;

               (2)pagal Europos Parlamento ir Tarybos Reglamento (ES) 2016/796
                  3
                5 straipsnio 1 dalį ir Komisijos reglamento (ES) Nr. 1300/2014 7 straipsnio 2 dalį buvo suburta darbo grupė, kad pasiūlytų rekomendaciją dėl duomenų, kurie turi būti renkami inventoriniam aprašui siekiant nustatyti prieinamumo kliūtis, teikti informaciją naudotojams ir stebėti bei vertinti prieinamumo pažangą, minimalios struktūros ir turinio. Ta darbo grupė savo darbą užbaigė 2017 m. gegužės mėn., todėl Agentūra parengė rekomendaciją ERA-REC-128 iš dalies pakeisti Komisijos reglamentą (ES) Nr. 1300/2014;

               (1)inventorinis aprašas – statinė priemonė, kurioje nurodoma tai, kad įranga yra, taigi jo paskirtis nėra teikti informaciją apie įrangos būseną ar veikimą;

               (4)jei atliekamas geležinkelio stoties ar jos elementų tobulinimas, atnaujinimas ar bet kokie pagal Komisijos reglamento (ES) Nr. 1300/2014 8 straipsnį parengtame nacionaliniame įgyvendinimo plane numatyti darbai, turėtų būti renkama informacija apie tų darbų, susijusių su stotimi ar jos elementais, atitiktį Komisijos reglamentui (ES) Nr. 1300/2014;

               (5)šiame reglamente nustatytos priemonės atitinka pagal Reglamento (ES) 2016/797 51 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Komisijos reglamentas (ES) Nr. 1300/2014 iš dalies keičiamas taip:

               (1)Po 7 straipsnio įterpiamas 7a straipsnis:

               „7a straipsnis

               Prieinamumo duomenų rinkimas, tvarkymas ir keitimasis jais

               1.Per devynis mėnesius nuo [prašoma įrašyti šio reglamento įsigaliojimo datą] kiekviena valstybė narė nusprendžia, kurie subjektai yra atsakingi už prieinamumo duomenų rinkimą, tvarkymą ir keitimąsi jais.

               2.Valstybės narės gali Komisijos prašyti terminą pratęsti. Šis pratęsimas turi būti daromas tik išimties tvarka, tinkamai pagrįstas ir ribotos trukmės. Visų pirma laikoma, kad jis pagrįstas, jei Europos Sąjungos geležinkelių agentūra per du mėnesius nuo šio reglamento įsigaliojimo nėra įdiegusi jo priede nustatytos duomenų rinkimo priemonės ir užtikrinusi visų tame priede nustatytų jos veiksenų.

               3.Kiekvienoje geležinkelio stotyje turi būti už keitimąsi prieinamumo duomenimis atsakingas subjektas.

               4.Duomenų rinkimas ir konvertavimas turi būti baigti per 36 mėnesius nuo šio reglamento įsigaliojimo.

               5.Kol pradės visapusiškai veikti Komisijos reglamento (ES) Nr. 454/2011
                  4
                I priedo 7.2, 7.3 ir 7.4 skirsniuose aprašyta keitimosi duomenimis sistema, keitimąsi prieinamumo duomenimis sudaro tų duomenų perdavimas į Europos geležinkelių stočių prieinamumo duomenų bazę, kurios prieglobą vykdo Europos Sąjungos geležinkelių agentūra. “

               (2)Priedas iš dalies keičiamas pagal šio reglamento priedą.

               2 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje 2019 05 16

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 138, 2016 5 26, p. 44.

                     (2)

                        2014 m. lapkričio 18 d. Komisijos reglamentas (ES) Nr. 1300/2014 dėl Sąjungos geležinkelių sistemos prieinamumo neįgaliesiems ir riboto judumo asmenims techninių sąveikos specifikacijų (OL L 356, 2014 12 12, p. 110).

                     (3)

                        2016 m. gegužės 11 d. Europos Parlamento ir Tarybos reglamentas (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (OL L 138, 2016 5 26, p. 1).

                     (4)

                        2011 m. gegužės 5 d. Komisijos reglamentas (ES) Nr. 454/2011 dėl transeuropinės geležinkelių sistemos telematikos priemonių keleivių vežimo paslaugoms posistemio techninės sąveikos specifikacijos (OL L 123, 2011 5 12, p. 11).

    ---documentbreak---

               PRIEDAS

               Reglamento (ES) Nr. 1300/2014 priedas iš dalies keičiamas taip:

               (1)2 skyriaus 2.3 skirsnyje po pirmo sakinio įrašoma ši pastraipa:

               „Prieinamumo duomenys

               Prieinamumo duomenys – su keleivinių geležinkelio stočių prieinamumu susijusi informacija (keleivinių geležinkelio stočių savybių ir įrangos apibūdinimas), kurią būtina rinkti, tvarkyti ir ja keistis. Kai tinkama, tas apibūdinimas papildomas informacija apie stočių atitikties šiai TSS būklę.“

               (2)7 skyriaus 7.2 skirsnio 7.2.1 punktas papildomas šiais papunkčiais:

               „7.2.1.1. Inventorinis aprašas. Infrastruktūra

               7.2.1.1.1. Funkcinė ir techninė architektūra

               Inventorinio aprašo funkcijas sudaro:

               (1)esamų prieinamumo kliūčių nustatymas;

               (2)praktinės informacijos teikimas naudotojams;

               (3)prieinamumo pažangos stebėjimas ir vertinimas.

               Keitimosi prieinamumo duomenimis struktūra numatyta Reglamente (ES) Nr. 454/2011 (telematikos priemonių keleivių vežimo paslaugoms posistemio TSS).

               Prieinamumo duomenų formatui ir keitimuisi jais taikomi standartai:

               (1)CEN/TS 16614–1:2014. Viešasis transportas. Tinklo ir tvarkaraščio duomenų mainai (NeTEx). 1 dalis. Viešojo transporto tinklo topologijos duomenų mainų formatas.
                  2014 05 14.

               (2)EN 12896–1:2016. Viešasis transportas. Pamatinių duomenų modelis. Bendrosios sąvokos („Transmodel“).

               Konkrečiam tikslui skirtas suderintas specialus „Transmodel“ profilis, kaip numatyta O priedėlio 1 rodyklėje nurodytuose techniniuose dokumentuose.

               7.2.1.1.2. Prieinamumo duomenų įvedimo ir savarankiško vertinimo taisyklės

               Prieinamumo duomenų įvedimo ir savarankiško vertinimo taisyklės:

               (1)su turtu susijusius prieinamumo duomenis renkantys subjektai neprivalo būti nesusiję su kasdieniu to turto valdymu;

               (2)kai prieinamumo duomenys pirmą kartą renkami įsigaliojus Komisijos įgyvendinimo reglamentui (ES) .../...
                  1
                [Leidinių biuro prašoma įrašyti šio pakeitimų akto numerį], stočių atitikties šiai TSS būklė apraše gali būti nurodoma kaip „neįvertinta“;

               (3)jei atliekamas geležinkelio stoties ar jos elementų tobulinimas, atnaujinimas ar bet kokie pagal nacionalinį šios TSS įgyvendinimo planą numatyti darbai, atitinkami prieinamumo duomenys, įskaitant, kai tinkama, atitikties šiai TSS būklę, atnaujinami;

               (4)atitikties šiai TSS būklė gali būti atnaujinta remiantis tarpinės posistemio patikros deklaracija, kaip aprašyta šios TSS 6.2.4 punkte;

               (5)įrangos tinkamumo naudoti būklės inventorizuoti nereikia.

               Komisijai turi būti užtikrinta galimybė naudotis duomenų rinkimo priemone, kurios veikimo režimai aprašyti techniniuose dokumentuose, nurodytuose O priedėlio 2 rodyklėje.

               Tais atvejais, kai struktūriniai prieinamumo duomenys yra ir juos galima konvertuoti į suderintą profilį, gali būti perduodami šie konvertuoti duomenys. Esamų prieinamumo duomenų konvertavimo metodika ir jų perdavimo ryšio protokolas pateikiami O priedėlio 3 rodyklėje nurodytuose techniniuose dokumentuose.

               7.2.1.1.3. Peržiūros taisyklės

               Iš Europos geležinkelio stočių prieinamumo duomenų bazės:

               (1)visuomenė gali susipažinti su informacija viešoje interneto svetainėje, kurios prieglobą teikia Europos Sąjungos geležinkelių agentūra;

               (2)registruotos nacionalinės institucijos gali gauti visus tai valstybei narei svarbius prieinamumo duomenis;

               (3)Komisija ir Agentūra gali gauti visus prieinamumo duomenis.

               Europos geležinkelio stočių prieinamumo duomenų bazė, kurios prieglobą teikia Agentūra, su kita duomenų baze (-ėmis) nesiejama.

               7.2.1.1.4. Naudotojų atsiliepimų tvarkymo taisyklės

               Naudotojų atsiliepimai gali būti:

               (1)organizacijų atsiliepimai (vartotojų asociacijų, taip pat neįgaliesiems atstovaujančių organizacijų): gali būti naudojamos esamos struktūros, jei jose dalyvauja neįgaliųjų ir riboto judumo asmenų organizacijų atstovai ir jei padėtis atspindima tinkamu lygmeniu, nebūtinai nacionaliniu. Naudotojų atsiliepimų teikimo tvarka organizuojama taip, kad tos organizacijos galėtų dalyvauti vienodomis sąlygomis;

               (2)individualūs atsiliepimai: interneto svetainės lankytojams užtikrinama galimybė pranešti apie neteisingus konkrečios geležinkelio stoties prieinamumo duomenis ir gauti patvirtinimą, kad jų pastaba buvo gauta.

               Abiem atvejais už duomenų rinkimą, tvarkymą ir keitimąsi jais atsakingas subjektas (-ai) tinkamai atsižvelgia į naudotojų atsiliepimus.“

               (3)Pridedamas šis priedėlis:

               „O priedėlis. Techninių dokumentų sąrašas

                        Rodyklės Nr.

                        Pavadinimas

                        1

                        Suderintas specialus tinklo ir tvarkaraščio duomenų mainų (NeTEx) profilis, naudojamas stotims apibūdinti

                        2

                        Duomenų rinkimo priemonės veikimo režimai

                        3

                        Esamų prieinamumo duomenų konvertavimo metodika, įskaitant išorinės sąsajos ir ryšio protokolo aprašą

                     (1)

                        [Komisijos įgyvendinimo reglamentas (ES) …/…, kuriuo dėl inventorinio aprašo, daromo siekiant nustatyti prieinamumo kliūtis, teikti informaciją naudotojams ir stebėti bei vertinti prieinamumo pažangą, iš dalies keičiamas Komisijos reglamentas (ES) Nr. 1300/2014, OL xxx].


title: KOMISIJOS ĮGYVENDINIMO REGLAMENTAS (ES) …/... kuriuo dėl pakeitimų valdymo tvarkos iš dalies keičiamas Komisijos reglamentas (ES) Nr. 1305/2014

text:
KOMISIJOS ĮGYVENDINIMO REGLAMENTAS (ES) …/...

               2019 05 16

               kuriuo dėl pakeitimų valdymo tvarkos iš dalies keičiamas Komisijos reglamentas (ES) Nr. 1305/2014

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/797 dėl geležinkelių sistemos sąveikos Europos Sąjungoje
                  1
               , ypač į jos 5 straipsnio 11 dalį,

               kadangi:

               (1)Europos Parlamento ir Tarybos reglamento (ES) 2016/796
                  2
                19 straipsnyje nustatyta, kad Europos Sąjungos geležinkelių agentūra (toliau – Agentūra) teikia Komisijai rekomendacijas dėl techninių sąveikos specifikacijų (toliau – TSS) ir jų tikslinimo pagal Direktyvos (ES) 2016/797 5 straipsnį ir užtikrina, kad TSS būtų pritaikytos prie technikos pažangos, rinkos tendencijų ir socialinių reikalavimų;

               (2)Komisijos deleguotojo sprendimo (ES) 2017/1474
                  3
                13 straipsnyje reikalaujama iš dalies pakeisti Komisijos reglamento (ES) Nr. 1305/2014
                  4
                priedo 7.2 skirsnį siekiant nustatyti telematikos priemonių krovinių vežimo paslaugoms posistemio TSS pakeitimų valdymo tvarką;

               (3)pagal Reglamento (ES) 2016/796 5 straipsnį buvo sudaryta darbo grupė, kad pateiktų pasiūlymą dėl rekomendacijos, susijusios su telematikos priemonių krovinių vežimo paslaugoms posistemio TSS 7.2 skirsnio pakeitimais;

               (4)2018 m. balandžio 20 d. agentūra pateikė Komisijai rekomendaciją dėl Komisijos reglamento Nr. 1305/2014 7.2 skirsnio persvarstymo;

               (5)Komisijos reglamento Nr. 1305/2014, susijusio su telematikos priemonių krovinių vežimo paslaugoms posistemio TSS, priedo 7.2 skirsnis turėtų būti atitinkamai iš dalies pakeistas;

               (6)telematikos priemonių krovinių vežimo paslaugoms posistemio TSS nurodytų susijusių techninių dokumentų sąrašas turėtų būti atnaujintas;

               (7)šiame reglamente numatytos priemonės atitinka pagal Direktyvos (ES) 2016/797 51 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Komisijos reglamento (ES) Nr. 1305/2014 priedo 7.2 skirsnis pakeičiamas šio reglamento 1 priedu.

               2 straipsnis

               Komisijos reglamento (ES) Nr. 1305/2014 1 priedėlis (TAF TSS) pakeičiamas šio reglamento 2 priedo tekstu.

               3 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas yra privalomas visas ir tiesiogiai taikomas visose valstybėse narėse.

               Priimta Briuselyje 2019 05 16

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 138, 2016 9 16, p. 44.

                     (2)

                        2016 m. gegužės 11 d. Europos Parlamento ir Tarybos reglamentas (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (OL L 138, 2016 5 26, p. 1).

                     (3)

                        Komisijos deleguotasis sprendimas (ES) 2017/1474, kuriuo Europos Parlamento ir Tarybos direktyva (ES) 2016/797 papildoma konkrečiais techninių sąveikos specifikacijų rengimo, tvirtinimo ir peržiūros tikslais (OL L 210, 2017 8 15, p. 5).

                     (4)

                        2014 m. gruodžio 11 d. Komisijos reglamentas (ES) Nr. 1305/2014 dėl Europos Sąjungos geležinkelių sistemos telematikos priemonių, skirtų krovinių vežimo paslaugoms teikti, posistemio techninės sąveikos specifikacijos, kuriuo panaikinamas Reglamentas (EB) Nr. 62/2006 (OL L 356, 2014 12 12, p. 438).

    ---documentbreak---

               1 PRIEDAS

               Komisijos reglamento (ES) Nr. 1305/2014 priedo 7.2 skirsnis pakeičiamas taip:

               „7.2. Pakeitimų valdymas

               7.2.1. Pakeitimų valdymo procesas

               Nustatomos pakeitimų valdymo procedūros, kurias taikant užtikrinama, kad su pakeitimu susijusios sąnaudos bei nauda būtų tinkamai išnagrinėtos ir kad pakeitimo įgyvendinimas būtų kontroliuojamas. Šias procedūras nustato, įdiegia, palaiko ir tvarko Agentūra; jas sudaro:

               ·techninių apribojimų, dėl kurių reikia pakeitimo, nustatymas;

               ·už pakeitimo įgyvendinimo procedūras atsakingo subjekto nustatymas;

               ·įgyvendintinų pakeitimų patikrinimo tvarka;

               ·pakeitimų valdymo, leidimo, perėjimo ir diegimo nuostatos;

               ·atsakomybės, susijusios su išsamių specifikacijų tvarkymu, jų kokybės užtikrinimu ir jų sandaros tvarkymu, nustatymas.

               Pakeitimų kontrolės valdyba sudaroma iš Agentūros, geležinkelio sektoriaus atstovaujamųjų organų ir valstybių narių. Toks šalių dalyvavimas užtikrina, kad numatyti pakeitimai bus tinkamai išnagrinėti ir jų pasekmės bendrai įvertintos. Numatyta, kad galiausiai Pakeitimų kontrolės valdyba bus atiduota Agentūros globai.

               7.2.2. Specifinis šio reglamento I priedėlyje išvardytų dokumentų pakeitimų valdymo procesas

               Šio reglamento I priedėlyje išvardytų dokumentų pakeitimų valdymo tvarką nustato Agentūra pagal šiuos kriterijus:

               1.Prašymai padaryti pakeitimus, turinčius poveikį dokumentams, pateikiami arba per valstybes nares, arba per Reglamento (ES) Nr. 2016/796 38 straipsnio 4 dalyje apibrėžtas geležinkelio sektoriaus atstovaujamąsias organizacijas, veikiančias Europos lygmeniu, arba per TAF TSS valdymo komitetą.

               2.Agentūra renka ir saugo gautus prašymus padaryti pakeitimus.

               3.Agentūra gautus prašymus padaryti pakeitimus pateikia specialiai ERA darbo grupei, kuri juos įvertina ir parengia pasiūlymą, prie kurio prireikus pridedamas ekonominis vertinimas.

               4.Po to Agentūra pateikia kiekvieną prašymą padaryti pakeitimą ir su juo susijusį pasiūlymą Pakeitimų kontrolės valdybai, kuri prašymą padaryti pakeitimą patvirtina, jo nepatvirtina arba atideda jį vėlesniam laikui.

               5.Jei prašymas padaryti pakeitimą nepatvirtinamas, Agentūra prašymo pateikėjui nurodo priežastį, dėl kurios prašymas atmestas, arba paprašo pateikti papildomos informacijos apie pakeitimo projektą.

               6.Jei prašymas padaryti pakeitimą patvirtinamas, techninis dokumentas iš dalies pakeičiamas.

               7.Jei nepavyksta susitarti dėl prašymo padaryti pakeitimą patvirtinimo, Agentūra rekomendaciją atnaujinti I priedėlyje išvardytus dokumentus Komisijai pateikia kartu su naujos dokumento versijos projektu, prašymais padaryti pakeitimus ir jų ekonominiu vertinimu ir šiuos dokumentus pateikia savo interneto svetainėje.

               8.Nauja techninio dokumento versija ir patvirtinti prašymai padaryti pakeitimus pateikiami Agentūros interneto svetainėje. Agentūra valstybes nares nuolat informuoja per komitetą, įsteigtą pagal Direktyvos 2008/57/EB 29 straipsnio 1 dalį.

               9.Jeigu dėl prašymo padaryti pakeitimą reikėtų keisti telematikos priemonių krovinių vežimo paslaugoms posistemio (TAF) TSS teisinį tekstą, Agentūra Europos Komisijai siunčia prašymą persvarstyti TAF TSS ir (arba) prašyti Agentūros pateikti techninę nuomonę.

               Kai pakeitimų valdymo tvarka turi poveikio bendrai su TAP TSS naudojamiems elementams, pakeitimai atliekami taip, kad būtų laikomasi įgyvendintos TAP TSS, kad būtų galima gauti optimalią naudą.“

               2 PRIEDAS

               Komisijos reglamento (ES) Nr. 1305/2014 I priedėlis pakeičiamas taip:

               „I priedėlis

               Techninių dokumentų sąrašas

                        Nr.

                        Nuoroda

                        Pavadinimas

                        1

                        ERA-TD-100

                        TAF TSI – A.5 PRIEDAS. TAF TSS PAVEIKSLĖLIAI IR PRANEŠIMŲ SEKOS DIAGRAMOS

                        2

                        ERA-TD-101

                        D.2 priedas. A priedėlis (Vagono arba intermodalinio vežimo vieneto reiso planavimas)

                        3

                        ERA-TD-102

                        D.2 priedas. B priedėlis. Vagonų ir intermodalinio vežimo vienetų judėjimo

                        duomenų bazė (WIMO)

                        4

                        ERA-TD-103

                        D.2 priedas. C priedėlis. Informacijos rinkmenos

                        5

                        ERA-TD-104

                        D.2 priedas. E priedėlis. Bendroji sąsaja

                        6

                        ERA-TD-105

                        D.2 priedas F priedėlis. TAF TSS duomenų ir pranešimų pavyzdys

               “


title: KOMISIJOS ĮGYVENDINIMO REGLAMENTAS (ES) …/... kuriuo dėl pakeitimų valdymo tvarkos iš dalies keičiamas Komisijos reglamentas (ES) Nr. 454/2011

text:
KOMISIJOS ĮGYVENDINIMO REGLAMENTAS (ES) …/...

               2019 05 16

               kuriuo dėl pakeitimų valdymo tvarkos iš dalies keičiamas Komisijos reglamentas (ES) Nr. 454/2011

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/797 dėl geležinkelių sistemos sąveikos Europos Sąjungoje
                  1
               , ypač į jos 5 straipsnio 11 dalį,

               kadangi:

               (1)Europos Parlamento ir Tarybos reglamento (ES) 2016/796
                  2
                19 straipsnyje nustatyta, kad Europos Sąjungos geležinkelių agentūra (toliau – Agentūra) teikia Komisijai rekomendacijas dėl techninių sąveikos specifikacijų (toliau – TSS) ir jų tikslinimo pagal Direktyvos (ES) 2016/797 5 straipsnį ir užtikrina, kad TSS būtų pritaikytos prie technikos pažangos, rinkos tendencijų ir socialinių reikalavimų;

               (2)Komisijos deleguotojo sprendimo (ES) 2017/1474
                  3
                14 straipsnyje reikalaujama iš dalies pakeisti Komisijos reglamento (ES) Nr. 454/2011 I priedo 7.5 skirsnį siekiant nustatyti telematikos priemonių keleivių vežimo paslaugoms posistemio TSS pakeitimų valdymo tvarką;

               (3)pagal Reglamento (ES) 2016/796 5 straipsnį buvo sudaryta darbo grupė, kad pateiktų pasiūlymą dėl rekomendacijos, susijusios su telematikos priemonių keleivių vežimo paslaugoms posistemio TSS 7.5 skirsnio pakeitimais;

               (4)2018 m. balandžio 20 d. agentūra pateikė Komisijai rekomendaciją dėl Reglamento 454/2011 (telematikos priemonių keleivių vežimo paslaugoms posistemio TSS) 7.5 skirsnio persvarstymo;

               (5)Komisijos reglamento (ES) Nr. 454/2011
                  4
                I priedo 7.5 skirsnis, susijęs su telematikos priemonių keleivių vežimo paslaugoms posistemio TSS, turėtų būti atitinkamai iš dalies pakeistas;

               (6)telematikos priemonių keleivių vežimo paslaugoms posistemio TSS nurodytų susijusių techninių dokumentų sąrašas turėtų būti atnaujintas;

               (7)šiame reglamente numatytos priemonės atitinka pagal Direktyvos (ES) 2016/797 51 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Komisijos reglamento (ES) Nr. 454/2011 I priedo 7.5 skirsnis pakeičiamas šio reglamento 1 priedu.

               2 straipsnis

               Komisijos reglamento (ES) Nr. 454/2011 III priedas (TAP TSS) pakeičiamas šio reglamento 2 priedu.

               3 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas yra privalomas visas ir tiesiogiai taikomas visose valstybėse narėse.

               Priimta Briuselyje 2019 05 16

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 138, 2016 9 16, p. 44.

                     (2)

                        2016 m. gegužės 11 d. Europos Parlamento ir Tarybos reglamentas (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (OL L 138, 2016 5 26, p. 1).

                     (3)

                        2017 m. birželio 8 d. Komisijos deleguotasis sprendimas (ES) 2017/1474, kuriuo Europos Parlamento ir Tarybos direktyva (ES) 2016/797 papildoma konkrečiais techninių sąveikos specifikacijų rengimo, tvirtinimo ir peržiūros tikslais (OL L 210, 2017 8 15, p. 5).

                     (4)

                        2011 m. gegužės 5 d. Komisijos reglamentas (ES) Nr. 454/2011 dėl transeuropinės geležinkelių sistemos telematikos priemonių keleivių vežimo paslaugoms posistemio techninės sąveikos specifikacijos (OL L 123, 2011 5 12, p. 11).

    ---documentbreak---

               1 PRIEDAS

               Komisijos reglamento (ES) Nr. 454/2011 I priedo 7.5 skirsnis pakeičiamas taip:

               „7.5. Pakeitimų valdymas

               7.5.1. Pakeitimų valdymo procesas

               Nustatomos pakeitimų valdymo procedūros, kurias taikant užtikrinama, kad su pakeitimu susijusios sąnaudos bei nauda būtų tinkamai išnagrinėtos ir kad pakeitimo įgyvendinimas būtų kontroliuojamas. Šias procedūras nustato, įdiegia, palaiko ir tvarko Agentūra; jas sudaro:

               ·techninių apribojimų, dėl kurių reikia pakeitimo, nustatymas;

               ·už pakeitimo įgyvendinimo procedūras atsakingo subjekto nustatymas;

               ·įgyvendintinų pakeitimų patikrinimo tvarka;

               ·pakeitimų valdymo, leidimo, perėjimo ir diegimo nuostatos;

               ·atsakomybės, susijusios su išsamių specifikacijų tvarkymu, jų kokybės užtikrinimu ir jų sandaros tvarkymu, nustatymas.

               Pakeitimų kontrolės valdyba (CCB) sudaroma iš Agentūros, geležinkelio sektoriui atstovaujančių organų, bilietų pardavėjams atstovaujančio organo, keleiviams atstovaujančio organo ir valstybių narių atstovų. Toks šalių dalyvavimas užtikrina, kad numatyti pakeitimai bus tinkamai išnagrinėti ir jų pasekmės bendrai įvertintos. Numatyta, kad galiausiai Pakeitimų kontrolės valdyba bus atiduota Agentūros globai.

               7.5.2. Specifinis šio reglamento III priede išvardytų dokumentų pakeitimų valdymo procesas

               Šio reglamento III priede išvardytų dokumentų pakeitimų valdymo tvarką nustato Agentūra pagal šiuos kriterijus:

               1.Prašymai padaryti pakeitimus, turinčius poveikį dokumentams, pateikiami arba per valstybes nares, arba per Reglamento (ES) 2016/796 38 straipsnio 4 dalyje apibrėžtas geležinkelio sektoriaus atstovaujamąsias organizacijas, veikiančias Europos lygmeniu, arba per bilietų pardavėjų atstovą, arba per Tarptautinę geležinkelių sąjungą (UIC), kiek tai susiję su iš pradžių UIC parengtų specifikacijų klaidų ištaisymu, arba per telematikos priemonių keleivių vežimo paslaugoms posistemio TSS valdymo komitetą.

               2.Agentūra renka ir saugo gautus prašymus padaryti pakeitimus.

               3.Agentūra gautus prašymus padaryti pakeitimus pateikia specialiai ERA darbo grupei, kuri juos įvertina ir parengia pasiūlymą, prie kurio prireikus pridedamas ekonominis vertinimas.

               4.Po to Agentūra pateikia kiekvieną prašymą padaryti pakeitimą ir su juo susijusį pasiūlymą Pakeitimų kontrolės valdybai, kuri prašymą padaryti pakeitimą patvirtina, jo nepatvirtina arba atideda jį vėlesniam laikui.

               5.Jei prašymas padaryti pakeitimą nepatvirtinamas, Agentūra prašymo pateikėjui nurodo priežastį, dėl kurios prašymas atmestas, arba paprašo pateikti papildomos informacijos apie pakeitimo projektą.

               6.Jei prašymas padaryti pakeitimą patvirtinamas, techninis dokumentas iš dalies pakeičiamas.

               7.Jei nepavyksta susitarti dėl prašymo padaryti pakeitimą patvirtinimo, Agentūra rekomendaciją atnaujinti III priede išvardytus dokumentus Komisijai pateikia kartu su naujos dokumento versijos projektu, prašymais padaryti pakeitimus ir jų ekonominiu vertinimu ir šiuos dokumentus pateikia savo interneto svetainėje.

               8.Nauja techninio dokumento versija ir patvirtinti prašymai padaryti pakeitimą pateikiami Agentūros interneto svetainėje. Agentūra valstybes nares nuolat informuoja per komitetą, įsteigtą pagal Direktyvos 2008/57/EB 29 straipsnio 1 dalį.

               9.Jeigu dėl prašymo padaryti pakeitimą reikėtų keisti telematikos priemonių keleivių vežimo paslaugoms posistemio TSS teisinį tekstą, Agentūra Europos Komisijai siunčia prašymą persvarstyti telematikos priemonių keleivių vežimo paslaugoms posistemio TSS ir (arba) prašyti Agentūros pateikti techninę nuomonę.

               Kai pakeitimų valdymo tvarka turi poveikio bendrai su telematikos priemonių krovinių vežimo paslaugoms posistemio TSS naudojamiems elementams, pakeitimai atliekami taip, kad būtų laikomasi įgyvendintos telematikos priemonių krovinių vežimo paslaugoms posistemio TSS, kad būtų galima gauti optimalią naudą.“

               2 PRIEDAS

               Reglamento (ES) Nr. 454/2011 III priedas pakeičiamas taip:

               „III priedas

               Techninių dokumentų sąrašas

                        Nr.

                        Nuoroda

                        Pavadinimas

                        1

                        B.1

                        Tarifų duomenų, taikomų tarptautiniam ir užsienio pardavimui, generavimas kompiuteriu ir keitimasis tais duomenimis. NRB bilietai

                        2

                        B.2

                        Tarifų duomenų, taikomų tarptautiniam ir užsienio pardavimui, generavimas kompiuteriu ir keitimasis tais duomenimis. Integruoto rezervavimo bilietai (IRB)

                        3

                        B.3

                        Tarifų duomenų, taikomų tarptautiniam ir užsienio pardavimui, generavimas kompiuteriu ir keitimasis tais duomenimis. Ypatingi pasiūlymai

                        4

                        B.4

                        EDIFACT pranešimų, naudojamų keičiantis tvarkaraščių duomenimis, diegimo vadovas

                        5

                        B.5

                        Elektroninis sėdimųjų vietų ir (arba) gultų rezervavimas ir kelionės dokumentų gamyba elektroniniu būdu. Keitimasis pranešimais

                        6

                        B.6

                        Elektroninis sėdimųjų vietų ir (arba) gultų rezervavimas ir transporto dokumentų gamyba elektroniniu būdu (RCT2 standartai)

                        7

                        B.7

                        Tarptautinis geležinkelio bilietas, spausdinamas namuose

                        8

                        B.8

                        Geležinkelių transporto paslaugų grandinėje dalyvaujančių geležinkelio įmonių, infrastruktūros valdytojų ir kitų įmonių žymėjimas standartiniais skaitiniais kodais

                        9

                        B.9

                        Vietovių žymėjimas standartiniais skaitiniais kodais

                        10

                        B.10

                        Elektroninis riboto judumo asmenų aptarnavimo paslaugų rezervavimas. Keitimasis pranešimais

                        12

                        B.30

                        Pranešimų ir duomenų rinkinių, reikalingų geležinkelio įmonių ir infrastruktūros valdytojų ryšiui pagal telematikos priemonių keleivių vežimo paslaugoms posistemio TSS, katalogas

               “